Beurtkrag: Nuwe tydsones in Suid-Afrika ingestel | Maroela Media
Eskom het Dinsdag aangekondig dat die nasionale elektrisiteitsnetwerk steeds onder druk verkeer, en veral in die wintermaande 'n swaar las moet dra.
Werknemers van internasionale maatskappye wat hulself in Suid-Afrika gevestig het, gaan binnekort op dié maatskappye se tydsones moet werk. "Indien jy byvoorbeeld vir 'n Koreaanse maatskappy soos Kia Motors werk, gaan daardie werknemers op Korea se tydsone (GMT+9) moet werk," het 'n woordvoerder van Eskom aan Maroela Media verduidelik. Suid-Afrika se tydsone is GMT+2. "Net so met mense wat vir Japannese maatskappye (GMT+9) en Amerikaanse maatskappye (GMT-7 vir maatskappye aan die weskus)."
Eskom sê daar is 'n groot hoeveelheid Suid-Afrikaners wat vir internasionale maatskappye werk en dit kan 'n groot lading van die netwerk afhaal as alle Suid-Afrikaners se spitstyd nie ooreenstem nie.
Die Suid-Afrikaanse Nasionale Padagentskap (Sanral) het ook die besluit verwelkom. "Indien Suid-Afrikaners van verskillende tydsones gebruik maak, gaan dit ook 'n verligting bied vir die padnetwerk," het 'n woordvoerder van Sanral aan Maroela Media gesê.
Eskom verduidelik dat hy die maatskappye gaan monitor, en kan dan beurtkrag in dié geboue toepas wanneer die werknemers nie aan diens is nie. Eskom beplan ook om van tegnologie gebruik te maak wat die betrokke werknemers se rekenaargebruik kan monitor om seker te maak dat die persone nie van die huis of ander plekke af werk nie.